《送袁果山经历之潮阳》
元代·雅琥

潮阳赞府之官去，犹是薇垣白发郎。天上故人悬夜榻，海边候吏促春装。

翠绡卷雨蕉花老，火齐然云荔子香。终日韩香对帘幕，只愁简牍破诗忙。

作者简介：琥字正卿，可温人。尝家於衡鄂，登天历第。初名雅古，文宗御笔改为雅琥，授奎章阁参书。至元间，行中书，调选广西静江府同知。比上其名，中书正奏授高邮。时广西多寇盗，而琥母老，即移家归武昌待次。马中丞伯庸作序送之，朝士因各为歌诗以美其行，傅广文与砺有句云：“忽闻除书双及门，老亲白发生颜色。”後历官至福建盐运司同知。